《道士》
宋代·张铸

乘龙控鲤真吾偶，化石烧金即我曹。尘世混来名异迹，蓬山思去梦魂劳。

吟依古柏天风断，啸近仙坛海月高。九转丹成颜愈少，发胜纯漆脸胜桃。

作者简介：（892—963）河南洛阳人，字司化。性清介，不事生产。五代后梁末帝贞明三年进士。仕后唐为金部郎中，上言纵民垦莳荒田，从之，迁考功郎中。后周时累官秘书监，判光禄寺。宋初加检校刑部尚书。美姿仪，善笔札。及卒，身无兼衣，家鬻其服马园圃以葬。